Suriya prezidenti Bashar Asad Rossiya HKKning Lataqiya viloyati Xmeymimdagi bazasiga bordi, deb xabar bermoqda SANA agentligi. Agentlik ma’lumotiga ko‘ra, davlat rahbarini aviabazada Rossiya Qurolli kuchlari bosh shtabi boshlig‘i Valeriy Gerasimov va boshqa yuqori mansabli harbiylar kutib olgan. Asadga baza bo‘ylab ekskursiya doirasida uchuvchilar va baza xodimlari, shuningdek, bu yerdagi Rossiya qurollari ko‘rsatilgan. Bu Moskva Suriyada amaliyot boshlagandan beri Asadning Rossiya aviabazasi hududiga ilk bora kelishidir.